Неяк юныя кветкаводы арганізавалі акцыю. У часопісе “Кветкі” размясцілі аб’яву: пералічылі ўсе свае кветкі (а іх у цэнтры вельмі шмат) і прапанавалі ўсім жадаючым атрымаць бясплатна насенне — дастаткова было толькі даслаць ім пусты канверт. Дзеці фасавалі насенне, падпісвалі, пісалі анатацыі па доглядзе раслін і высылалі іх па ўсёй краіне — усяго больш за 300 канвертаў. Нават была чарга ў дзяцей, каб несці на пошту стосы канвертаў. Асабліва прыемна было, калі прыходзілі водгукі, калі людзі тэлефанавалі і дзякавалі за падарунак. Улічваючы такую цікавасць сярод дарослых, у цэнтры ствараюць клуб кветкаводаў для дарослых.